《寄何燕泉少宰 其二》
明代·林俊

帝宸方发曙，卿月下层霄。野色高低树，江声来去潮。

碧山容露冕，瘦鹤认风标。相忆回澜夜，渔歌第几桥。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。